Sciant omnes presentes litteras inspecturi quod cum discordia verteretur inter abbatem et conuentum Sancti Stephani diuionensis ex una parte, et dominum Odonem de Marrigneio, militem, dominus de Dez ex altera, super pasturis finagiorum de Dez, in quibus dicti abbas et conuentus dicebant villam et grangiam suam de Aqueductu usuagium plenarium habere dicto Odone, e contrario afferente de consensu pretium inquisitores hincinde fuerunt electi, videlicet per abbatem Sancti Stephani, Willelmus propositus diuionensis per dominum Odonem, dominus Huo Moncarius miles de Diuione, qui videlicet inquisitores recepto iuramento hominum tam de villa de Aqueductu quam de villa de Dez et facta inquisitione pronunciauerunt diffiniendo grangiam et homines Aqueductus debere habere usuagium plenarium in pasturis supradictis: quam inquisitionem et pronunciationem dictus Odo ratam habuit et acceptam concedendo etiam dicte ecclesie Sancti Stephani in fauorem religionis eidem ecclesie, ut dicti homines et grangia de Aqueductu perpetuo habeant et pacifice possideant quod pronunciatum est per inquisitores antedictos, promittens nihilominus eidem ecclesie et hominibus de Aqueductu super predictis pasturis portare garantiam, et hec omnia promisit dictus Odo fide interposita se fideliter seruaturum. Ita tamen quod homines de Dez habebunt similiter usuagium plenarium in pasturis Aqueductus. In cuius rei testimonium ego R... capelle ducis et ego O... christianitatis diuionensis decani ad preces iamdicti Odonis sigillorum nostrorum munimine presentes litteras roboramus. Actum anno domini M°. CC°. tricesimo secundo.